পুরুলিয়ায় ডায়রিয়ার প্রকোপ, মৃত্যু একজনের, আক্রান্ত ১৫

পুরুলিয়া, শওকত আলী: গ্রামে ডায়রিয়ার (Diarrhea) প্রকোপ। আক্রান্ত প্রায় ১৫ জন। ডায়রিয়ায় আক্রান্ত অবস্থায় এক ব্যক্তির মৃত্যু। ঘটনার পর আতঙ্ক ছড়িয়েছে পুরুলিয়ার (Purulia) মানবাজার (Manbazar) ১ নম্বর ব্লকের পাথরকাটা এলাকার তাঁতিঘুটু টোলায় (Tatighutu Tola) । গ্রামে পৌঁছেছে স্বাস্থ্য দফতরের টিম ও ব্লক প্রশাসনের আধিকারিকরা। এলাকার জলের নমুনা সংগ্রহ করে পরীক্ষার জন্য পাঠানো হয়েছে। পিএইচই দফতরের পক্ষ থেকে ট্যাংকারের মাধ্যমে জল সরবরাহ করা হচ্ছে গ্রামে ।

জানা যায়, বেশ কিছুদিন ধরে ডায়রিয়ার উপক্রম দেখা দেয় গ্রামে । একে একে হাসপাতালে চিকিৎসাধীন হতে শুরু করে । এরপরই এলাকায় স্বাস্থ্য দফতরের টিম গিয়ে বাড়ি বাড়ি গিয়ে সচেতন করেন সাধারণ মানুষকে । ঘটনার পর ডায়রিয়ায় আক্রান্ত অবস্থায় লম্বস হেমব্রম নামে প্রায় ৭২ বছর বয়সী এক বৃদ্ধর মৃত্যু হয়।

আরও পড়ুন- ‘মোবাইল ছুড়িনি, পড়ে গিয়েছিলাম’, দাবি জীবনকৃষ্ণের

ডায়রিয়ায় আক্রান্ত হওয়ার কারণেই মৃত্যু হয়েছে কিনা তা জানতে দেহটি ময়নাতদন্তের জন্য পাঠানো হয় হাসপাতালে । বর্তমানে ৬ জন স্থানীয় স্বাস্থ্য কেন্দ্রগুলিতে চিকিৎসাধীন রয়েছে । বাকি প্রায় ৯ জনের চিকিৎসা চলছে বাড়িতে। পরিস্থিতির উপর নজর রাখতে গ্রামে পৌঁছায় স্থানীয় ব্লক প্রসাশনের আধিকারিক এবং জনপ্রতিনিধিরা ।

দেখুন আরও খবর-